**ขั้นตอนการสมัครทุนการศึกษา   
ASEAN-China Young Leaders Scholarship Programme (ACYLS) 2022**

เอกสารที่ใช้ประกอบการยื่นขอทุน โปรดติดตามดูรายละเอียดการสมัครบนเว็บไซต์ โดยต้องสแกน  
ทุกฉบับแล้วยื่นส่งทางระบบออนไลน์ ภาษาที่ใช้ในการกรอกข้อมูลต้องเป็นภาษาอังกฤษ เบราว์เซอร์ที่แนะนำให้ใช้เป็น Firefox หรือ Internet Explorer 11

1. เข้าสู่เว็บไซต์ http://www.campuschina.org/content/details3\_380333.html เพื่ออ่านรายละเอียด   
 ในการรับสมัครทุนการศึกษาอย่างละเอียด และคลิกที่ **“Scholarship Application for Students”**   
 เพื่อเข้าสู่เว็บไซต์การสมัครทุนการศึกษาทางออนไลน์

\*ไม่สามารถใช้อีเมลในระบบ Gmail หรือ Yahoo ในการลงทะเบียนเว็บไซต์\*

2. เมื่อลงทะเบียนและเข้าระบบการสมัคร

กรอกประวัติ ที่หัวข้อ “Input Personal Details”

ที่หัวข้อ“Input Application Information” ให้เลือก **Type A Application** และหัวข้อ **“Agency Number”**กรอกหมายเลขเอเจนซี่เป็น“**0025**”

3. กรอกแบบฟอร์มใบสมัครออนไลน์และอัพโหลดเอกสารประกอบให้ครบถ้วน

4. โปรดตรวจสอบความถูกต้องของข้อมูลแต่ละส่วนบนใบสมัครออนไลน์อย่างละเอียดก่อนที่จะยื่นส่ง   
 (Submit) ทั้งนี้ สามารถคลิกถอนใบสมัครและแก้ไขข้อมูลได้ เสร็จแล้วต้องคลิกยื่นส่งอีกครั้ง

5. กรุณากรอกใบสมัครออนไลน์ และดาวน์โหลดใบสมัครและสำเนาเอกสารที่ใช้ประกอบ สแกนส่งไปยัง  
 สำนักความสัมพันธ์ต่างประเทศ สป. ทางอีเมล์ที่ aseanmoeth@sueksa.go.th ภายในวันที่ ๑๕ มีนาคม ๒๕๖๕

**\*** ทั้งนี้คณะกรรมการ Joint Committee ASEAN-China Young Leaders Scholarship Programme   
ของสาธารณรัฐประชาชนจีนจะเป็นผู้พิจารณาคัดเลือกผู้สมัครรับทุนที่มีคุณสมบัติเหมาะสมโดยตรง   
และจะแจ้งผลการรับสมัครให้ทราบในโอกาสต่อไป

**เอกสารที่ใช้ประกอบการยื่นขอทุน**

1. ใบสมัครจากเว็บไซต์ China Scholarship Council

2. สำเนาหนังสือเดินทางบุคคลทั่วไป  
3. ใบรับรองคุณวุฒิสำเร็จการศึกษาขั้นสูงสุด

4. ใบรายงานผลการศึกษา (Transcripts)

5. Study Plan

6. จดหมายแนะนำ 2 ฉบับ สำหรับผู้สมัครรับทุนหลักสูตรปริญญาเอกและทุนศึกษาวิจัยระยะสั้น   
(จากผู้บังคับบัญชา 1 ฉบับ และอาจารย์มหาวิทยาลัย 1 ฉบับ)

7. ผลการทดสอบภาษาอังกฤษ อาทิ IELTS 6.0 หรือ TOEFL 80 คะแนน ขึ้นไป หรือผลการทดสอบอื่นที่เทียบเท่า

๘. ผลตรวจสุขภาพตามแบบฟอร์มของ ACYLS

9. ชีวประวัติ (Resume / CV)

10. ใบรับรองว่าไม่มีประวัติอาชญากรรม โดยผู้สมัครต้องเขียนเป็นลายลักษณ์อักษรยืนว่าไม่มีประวัติอาชาญากรรมด้วยตนเอง (เป็นภาษาอังกฤษ) หลังผู้สมัครได้รับทุนการศึกษาและใบยืนยันตอบรับเข้าศึกษาจากทางมหาวิทยาลัยแล้วให้ไปขอหนังสือรับรองประวัติอาชญากรรม (Police Clearance Certificate) จากศูนย์บริการออกหนังสือรับรองความประพฤติ สำนักงานตำรวจแห่งชาติ และส่งเป็นเอกสารเพิ่มเติมในภายหลัง

**\***เอกสารและหลักฐานการสมัครทั้งหมดต้องเป็น**ภาษาอังกฤษ** (หรือภาษาจีนสำหรับเอกสารประกอบเพิ่มเติม)   
ในกรณีผู้สมัครยื่นเอกสารไม่ครบถ้วนหรือไม่ทันตามกำหนดจะไม่ได้รับการพิจารณาในทุกรณี